ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
2 มิ.ย. 2559

สรุปภาวะตลาดภาคเช้า
กลุ่มพลังงานหนุนการฟื้นตัว – SET ฟื้นตัวกลับ หลังโดนแรงขายเมื่อช่วงบ่ายวาน ตามแรงซื้อกลับเข้ามาใน PTT และ PTTEP หนุนการฟื้นตัวกลับมายืนเหนือระดับ 1420 จุดอีกครั้ง ส่วนอีกกลุ่มที่โดดเด่น คือ กลุ่มรับเหมาฯ (ปิดบวก +2.9%) ที่คาดว่าจะมีงานรอประมูลเกิดขึ้นมากในช่วงครึ่งปีหลัง นอกนั้นไม่มีปัจจัยกำหนดทิศทางตลาดนัก ในช่วงรอผลประชุมโอเปค และ ECB ด้านตลาดในภูมิภาคเคลื่อนไหวในช่วงแคบๆ ทั้งนี้ SET ปิดตลาดภาคเช้าที่ 1425.22 จุด +9.46 จุด หรือ +0.7% ด้วยมูลค่าซื้อขายที่ระดับ 2.2 หมื่นลบ. กลุ่มหลักพลังงานหนุนตลาดปิดบวก +1.4% ขณะที่แบงก์ และ ICT ปิดบวกเล็กน้อยที่ +0.5% และ +0.3% ตามลำดับ
กลยุทธ์ที่แนะนำ ช่วงบ่าย: ยังแกว่งในกรอบ 1420-1430 จุด และล่าสุดขึ้นมาใกล้กรอบบน ซึ่งหากขึ้นทะลุผ่านได้ จะเป็นสัญญาณที่ดีขึ้น โดยมีแนวต้านถัดไปที่ 1450 และ 1470 จุด โดยมีประเด็นสำคัญติดตามประชุมโอเปค และ ECB ในวันนี้ และหลังจากนั้นคาดว่า ทิศทางตลาดน่าจะมีความชัดเจนขึ้น ส่วนในภาพรวม หากยังไม่ต่ำกว่า 1400 จุด คาด SET จะปรับขึ้นได้ต่อ กลยุทธ์ ซื้อเล่นรอบ เพื่อรอขายบริเวณแนวต้านเป้าหมาย โดยมีจุดถอยขายลดพอร์ต หาก SET ต่ำกว่า 1400 จุด ทั้งนี้ หุ้นแนะนำเก็งกำไรตามสัญญาณเทคนิค ได้แก่ PYLON (รับ 10.30 ต้าน 11.20 cut 10.00) และ UEC (รับ 2.80 ต้าน 3.00 cut 2.70)
 